钦定古今图书集成/明伦汇编/官常典/第085卷 > 莒庄公洛生
## 钦定古今图书集成/明伦汇编/官常典/第085卷 > 莒庄公洛生

按《周书》本传：“洛生少任侠，尚武艺，及壮有大度，好施
爱士，北州贤俊皆与之游，而才能多出其下。及葛荣
破鲜于修礼，乃以洛生为渔阳王，仍领德皇帝馀众，
时人皆呼为洛生王。洛生善将士，帐下多骁勇，至于
攻战，莫有当其锋者。是以克获常冠诸军。尔朱荣定
山东，收诸豪杰，迁于晋阳。洛生时在虏中。荣雅闻其”
名，心惮之，寻为荣所害。保定初，追赠使持节、太保、柱
国大将军、大冢宰、大宗伯、大都督、并肆等十州诸军
事、并州刺史，封莒国公，邑五千户，谥曰庄。